<classify> IKIWA rufaa za matibabu nje ya nchi zikipungua kwa asilimia 95, serikali imesema hajamzuia daktari yeyote kumpa mgonjwa rufaa ya kutibiwa nje ya nchi.Hayo yamebainishwa na Waziri wa Afya, Maendeleo ya Jamii, Jinsia, Wazee na Watoto, Ummy Mwalimu wakati wa kuzindua maabara ya kufanya uchunguzi na kutibu magonjwa ya moyo katika Hospitali ya Benjamin Mkapa BMH jijini hapa. Ummy alisema kamwe serikali haijamzuia daktari yeyote kumpa rufaa mgonjwa kupata matibabu ya nje kama daktari huyo atajiridhisha kuwa matibabu hayo hayawezi kupatikana nchini.Serikali kamwe haijamzuia daktari kumpa rufaa mgonjwa ya kwenda kutibiwa nje ya nchi, ili mradi daktari awe amejiridhisha kuwa matibabu hayo hayapatikani hapa nchini, alisema Ummy. Alisema kwa sasa serikali imekuwa ikiboresha utoaji wa huduma za afya nchini kuanzia ngazi na huduma ya afya jamii hadi ngazi ya rufaa, jambao ambalo limechangia rufaa za kwenda nje kupungua kwa asilimia 95.Alitolea mfano huduma za matibabu ya moyo zilivyoboreshwa, Taasisi ya Moyo ya Jakaya Kikwete JKCI kwa mwaka 2014 imefanya upasuaji wa moyo kwa kufungua kifua wagonjwa 127 na mwaka 2017 ni wagonjwa 275 ikiwa ni ogezeko la mara mbili.  <topic>: KITAIFA 